rlitschk/wikidir huggingface dataset:
Maximilian Wilhelm „Max/Maxl“ Morlock (* 11. Mai 1925 in Nürnbarg-Gleißhammer; † 10. September 1994 in Nürnbarg) weer en düütsch Footballspeler. He wurr ünner annern 1954 Weltmeester un tweemal Düütsch Meester. In de Jöögd speel Morlock as Butenlöper för Eintracht Nürnberg. In’ April 1940 wunn disse Mannschap mit 4:2 gegen den 1. FC Nürnberg, ansluutend is Morlock to’n 1. FC Nürnberg wessel, wiel sien Talent dor upfullen weer. Hier veränner sück sien Rull vun’ Butenlöper to’n Störmer. Van 1940 bit 1964 speel Morlock för den 1. FC Nürnberg. He hett dorbi in rund 700 Spelen rund 900 Doren för den Club schaaten. Mit den Vereen wurr he denn ok 1948 un 1961 düütsch Footballmeester. Mit 38 Johr keem he ok noch in de eerst Bundsliga-Saison 1963/64 to’n Insatz. In 21 Spelen keem he dorbi noch up 8 Doren. 1950 keem he to’n eersten Mal in de düütsch Natschonalmannschap to’n Insatz. Sie gröttste Spood weer dorbi de Gewinn vun de Football-Weltmeesterschap 1954. All tosommen hett he van 1950 bit 1958 26 Lännerspelen maakt un dorbi 21 Doren schaaten. To de Weltmeesterschap 1958 hörr he aber nich mehr to’n Kader. 1961 wurr he to’n Footballer vun dat Johr wählt. 1995, nich mal een
Raasay (de Naam bedüüd Reh-Eiland) is en Eiland twüschen Skye un dat faste Land vun Schottland, dat to de Binneren Hebriden höört. Üm 1800 rüm hefft mehr as 900 Lüde up Raasay wahnt, hüde gifft dat noch 194 Inwahners. Dat Eiland warrt dör den Sund vun Raasay vun Skye un dör den Binneren Sund vun Applecross trennt. Dat lütte Eiland South Rona mi een Inwahner liggt vör ehr Noordküst. Dat Eiland hett en Läng vun 22,5 Kilometers vun Noord na Süüd un en Breed vun fief Kilometers vun Oost na West. De hööchste Punkt is mit 444 Meters de Dun Caan. Dat Dörp Inverarish liggt an de Waterkant in’n Süüdoosten. En Deel vun’t Dörp deen in'n Eersten Weltkrieg as Kriegsfangenenlager för Düütsche. Die Fangenen harrn in dat Arzbargwark vun dat Eiland arbeiden musst, dat se korte Tiet na den Krieg stillleggt hebbt. Vundaag arbeidt de Inwahners in de Fischeree, för de Fähr oder pennelt to ehr Arbeidsplätz na Portree op Skye. Dat gifft ene Volksschool, aver öllere Schölers mööt mit de Fähr un den Bus na Portree fohren. Wiel dat Eiland geologisch intressant is, warrt Raasay vun vele Studenten besöökt, de hier an Kartierungsprojekten mitarbeidt. Sehnswöördigkeiten sünd de Överresten vun
Friedrich Klinge (* 13. Januar 1883 in Uelzen; † 21. Dezember 1949 in Goslar) weer en düütsch Politiker vun de DP. Klinge hett an de Universitäten Erlangen, Berlin un Chöttingen Rechts- un Staatswetenschapen studeert. Van 1917 bit 1921 weer he Börgermeester vun Goslar, ansluutend bit 1933 un wedder siet 1948 Böverbörgermeester. Bi de eerst Bundsdagswahl 1949 wurr he Liddmaat vun den Düütschen Bundsdag un Vörsitter vun de DP-Bundsdagsfraktschoon. He is noch in dat sülvig Johr storven. Klinge wurr 1902 Liddmaat vun de Burschenschaft der Bubenreuther Erlangen. Horst-Rüdiger Jarck, Günter Scheel (Hrsg.): Braunschweigisches Biographisches Lexikon – 19. und 20. Jahrhundert. Hahnsche Buchhandlung, Hannober 1996, ISBN 3-7752-5838-8, S. 322–323. * Helge Dvorak: Biographisches Lexikon der Deutschen Burschenschaft. Band I Politiker, Teilband 3: I–L. Heidelbarg 1999, S. 106–107. Rudolf Vierhaus un Ludolf Herbst (Hrsg.): Biographisches Handbuch der Mitglieder des Deutschen Bundestages 1949–2002. Band 1, A–M, Saur, München 2002, ISBN 3-598-23781-2, S. 428–429. DNB-Katalog]
Vexillologische Symbolen sünd Teken för't eenheitliche Indelen vun Flaggen. Dat System hett sik Whitney Smith utdacht un vun de FIAV to Anfang vun de 1970er Johren inföhrt. De Bruuk vun en Flagg warrt dör en Gittersymbol () düütlich maakt. De eerste Reeg steiht för den Insatz to Land, de twete för den Insatz to See. De Regen sünd in dree Spalten deelt: Privat/Zivil, Deenstlich un Militäärsch. Sünd in ene Reeg dree Kriterien geven, so warrt vun en Natschonalflagg snackt. Dat bedüüd aver nich, dat nich ok annere Kombinatschonen as Natschonalflagg gellen köönt. So gifft dat bi vele Lännerflaggen gor keen Kombinatschoon, bi de „dree Kriterien in ene Reeg“ todreept. De in de Flaggenkunn bruukte Utdruck „Kriegsflagg“ bedüüd ok nich, dat en Kriegsfall vörliggen mutt, man is blots en Teken, dat dat Föhren dat Militär vörbeholen is. De Teken meent jümmer den Bruuk na de tohören Flaggengesetten oder Verordnungen (De jure). De facto kann de Bruuk dorvun afwieken. Vun de theoretisch 64 mööglichen Symbolen sünd disse Bispelen fakener antodrepen: De Egenschoppen vun en Flagg warrt dör disse Teken utdrückt. De mit Steern (*) markten Teken sünd nich Deel vun dat vun Whitney Smith inföhrte System:
Hans Albrecht Freiherr von Rechenberg (* 22. Oktober 1892 in Neurode; † 19. Januar 1953 in Köln) weer en düütsch Politiker vun de FDP. Nah dat Abitur hett Rechenberg Philosophie un Chemie studeert. Nah 1918 weer he Angestellter bi en Chemie-Konzerns tätig. 1927 hett he dat Amt vun den Direkter vun en Maschinenfabrik bi Köln övernommen, Later hen wurr he Inhebber vun disse Fabrik. Nah 1945 weer Freiherr von Rechenberg Liddmaat vun de Industrie- un Hannelskamer Köln un wurr in den Vörstand vun den Arbeitgeververband vun de Metallindustrie Köln wählt. Rechenberg hett en demokraatsch Grupp in Köln grünnd, de later in de FDP upgahn is. Siet 1947 weer he stellvertreden Vörsitter vun de FDP in Noordrhien-Westfalen un wurr 1949 för de FDP in den Düütschen Bundsdag wählt. He bleev Afordneter bit to sien Dood. Um de Mandatsnahfolge entstunn en in de Historie vun den Bundsdag bitlang eenmalig Rechtsstriet, an de an' Enn' den nahrückten Paul Hans Jaeger dat Mandat aferkennt wurr, wat aber kien praktisch Utwirken mehr harr, wiel de Legislaturperiood intüschen to Enn' gahn weer. Rudolf Vierhaus un Ludolf Herbst (Hrsg.): Biographisches Handbuch der Mitglieder des Deutschen Bundestages 1949–2002. Band 2, N–Z, Saur, München 2002, ISBN 3-598-23782-0, S. 670
Dat Massachusetts Institute of Technology (MIT, plattdüütsch: Institut för Technologie Massachusetts) is en Technische Hoochschool un Universität in Cambridge, Massachusetts in den USA, grünnd 1861. Dat MIT gellt as en vun de weltwiet führen Eliteuniversitäten un reckt in' internatschonalen Vergliek regelmatig en Spitzenplatz. De Hoochschool is Liddmat vun de Association of American Universities, en siet 1900 bestahn Verbund vun führen forschungsintensiv noordamerikaansch Universitäten. Dat MIT is en private, nicht-konfessionelle technische Universität, de as eerste Chemie-Ingenieure utbillen dee un de Wertschaps-, Sozial- un Geisteswetenschapen in de Ingenieurutbillen mit inbetrucken hett. To Tiet studeeren dor meest 11.000 Studenten. Dat MIT rühmt sück för dat hooch Niveau vun de Utbillen, wobi de Studenten all fröh in de Forschensaktivitäten inbunnen wurrn. 1.009 wetenschaplich Mitarbeiter gifft dat dor. Dat Motto vun de Universität luut: Mens et Manus (plattdüütsch: Geist un Hand). De Hoochschool liggt an' Charles River in Cambridge, direkt gegenöver vun Boston un stroomafwärts vun de Harvard University. Rund um dat MIT hett sück en Nett ut lütt Hoochtechnologie-firmen ansiedelt: In de laat 1990er Johren weer Risikokapital mehr as noog vörhannen, so dat de bevörtoogt Karrierewunsch vun völ Studenten dorin bestunn, en Hightech-Startup-Firma to grünnen. De Hoochschool is todem Grünnensorganisatschoon un Seet vun dat
Dat Zoopraxiskop is en Projekschoonsreedschopp to’n Wiesen vun chronofotograafsche Biller, dat 1878 (oder 1879) vun Eadweard Muybridge utklamüstert weer. Muybridge hett to’n eersten mol enkelte Phasen vun Bewegungsafloop vun en Peerd in’n Galopp opnahmen. He harr den Opdrag kregen rutofinnen, wat dat een Phaas geev, woneem dat Peerd den Bodden mit keen Been mehr beröhren deit. Üm dat beobachten to künnen hett he twölf Kameras an en Reenbahn opstellt un Kuntaktdrööd spannt, de dör’t Bewegen vun’t Peerd to Kameras utlösen deen. Üm sik de Biller in gaue Reeg ankieken to künnen, hett de dat Zoopraxiskop entwickelt. Dorbi hannelt sik dat üm en Stroboskop mit de Form vun en Glasschiev, woneem de enkelten Opnahmen opmaalt weern. Mit Hülp vun en Gleihlamp künn he de Biller op en Lienwand projizeren. Dormit stellt dat Zoopraxiskop en fröhen Schritt in de Historie vun de Filmkunst dor un kann as eersten Filmprojekter ansehn warrn.
Et Grönnens laid is dat Volksleed vun de Provinz Grunneng. Schreven hett et Geert Teis Pzn. ut Knoal. Et is det eerste Moal in't Blatt „Groningen“ in’n April 1919 verschenen. De Musik hett G.R. Jager ut Slochter schreven. Et Grönnens Laid anhöörn D Grönnens laid. Woorden van G. TEIS Pzn. Muziek van N. N. Van Lauwerzee tot Dollard tou Van Drente tot aan 't Wad, Daor gruit, daor bluit 'n wonderlaand, Rondom ain wondre stad: *) Ain Pronkjewail in gaolden raand Is Grönnen: Stad en Ommelaand. Daor broest de zee, daor hoelt de wind Daor soest 't aan diek en wad, Maor rusteg waarkt en wuilt het volk Het volk van loug en stad. Ain Pronkjewail in gaolden raand Is Grönnen: Stad en Ommelaand. Daor woont de dege degelkhaaid De wille, vast as staol, Daor vuilt het haart, wat tonge sprekt In richt- en slichte taol. Ain Pronkjewail in gaolden raand Is Grönnen: Stad en Ommelaand. *) Wordt gezongen: Rondom, rondom, ain wondre stad. Zo ook in de andere strofen. Maandblad „Groningen“. Tweede jaargang 1919/1920. Groningen, Inhoud & S. 25
Manuela Schwesig (* 23. Mai 1974 in Frankfort an de Oder) is en düütsche Politikersche vun de SPD. Se hett an’n 17. Dezember 2013 dat Regeer in’t Bundsministerium för Familie, Senioren, Froenslüde un Jugend in de Bundsregeerung unner Kanzlersch Merkel övernahmen. Sie leevt in Schwerin, ist verheiraat un hefft eenen Söhn. Manuela Schwesig is mit 29 Johrn intreden in de SPD. An’n 6. Oktober 2008 hett se ehren Posten as Ministersche för Sozialsaken und Gesundheit von Mekelnborg-Vörpommern unner Ministerpräsident Erwin Sellering antreden. Websteed vun Manuela Schwesig Manuela Schwesig up abgeordnetenwatch.de Personennaamdatei Sächsische Zeitung vom 11./12. Januar 2014. Die Senkrechtstarterin. Manuela Schwesig wird Sozialministerin In: Schweriner Volkszeitung. 2. Oktober 2008, Seite 5. NDR Nordmagazin am 6. Oktober 2008 Familienministers vun de Bundsrepubliek Düütschland Franz-Josef Wuermeling | Bruno Heck | Aenne Brauksiepe | Käte Strobel | Katharina Focke | Antje Huber | Anke Fuchs | Heiner Geißler | Rita Süssmuth | Ursula Lehr | Hannelore Rönsch | Angela Merkel | Claudia Nolte | Christine Bergmann | Renate Schmidt | Ursula von der Leyen | Kristina Schröder | Manuela Schwesig | Katarina Barley | Franziska Giffey
Petjem is en Stadtdeel vun de Stadt Emden in Oostfreesland. Petjem wurr 1972 nah Emden ingemeend un hörr tovör to den Landkreis Leer. An’ 31. Dezember 2010 hemm dor 1.043 Inwahner leevt. De Oort fier in dat Johr 2006 sien 1200-johrig Bestahn. As dat in Oostfreesland begäng weer, hebbt de eerst Petjemers up Warften siedelt. Wiel de Oort günstig to de Eems hen leeg un dormals all en Waterloop in de Eems münn’ dee, geiht man dorvan ut, dat Petjem över See all fröh in de oostfreeschen Hannel inbunnen weer. Inoffizielle Internetpräsenz vun Petjem Stadt Emden - Statistikstelle: StatistikInfo 01/2011, abgerufen am 18. August 2012
De Flagg vun Russland is en Trikolore in de panslawisch Farven. Se besteiht ut dree gliek groot horizontal Striepen: baben witt, in de Midden blau un ünnern root. Da eerste Mal wurr de Flagg up russisch Hannels- un Kriegsscheep 1896 offiziell bruukt un foot up de Flagge vun de Nedderlannen. De Flagg wurr inoffiziell wiels de provisoorsch Regeeren vun Russland, also nah den Stört vun den Zaren, un bit to de Oktoberrevolutschoon bruukt. Dornah hett man de Flagg vun de Sowjetunion bit 1991 in Gebruuk harrt. Nah blots minn Ännern 1993 wurr de Flagg weer bruukt. As Zar Peter I., nömmt de Grote, 1699 in de Nedderlannen reisen dee, um mehr över den Schippbau to erfohren, kunn he de Notwennigkeit faststellen, dat Russland för sien Marine en eegen Flagg bruuken dee. De nee russisch Flagg sull dat Vörbild vun de Flagg vun de Nedderlannen (dormals dree horizontale Striepen orange-witt-blau, aber ok root-witt-blau nah 1630) folgen, aber Farven ut Russland bruuken. Peter de Groote hett de Farven ut dat Wappen vun dat Fürstendom Moskau nommen: Up en rooden Achtergrund ritt en witten Ridder up en witt Peerd, hüllt in en blau Mantel un en blau Schild dragend. Later wurrn de dree
Shampion is en Sort vun’n Huusappel (Malus domestica). De Harvstsort is 1960 in Tschechien ut Golden Delicious un Cox Orange krüüzt worrn. De Boom vun’n Shampion is middelstark. He billt en lockere pyramidenordige Kroon. De Boom vertwiegt goot un billt vele Fruchtspitten. De Büüt is hooch un sett fröh in. Wenn de Büüt to hooch ist, fehlt de Appels aver de Smack. Anfallig is de Shampion sünners för Appelschorf un Füürbrand. De Frücht warrt faken groot un hebbt en orange bit orange-ro’e Farv. Riep warrt se Enn September bit Anfang Oktober un künnt ok glieks eten warrn. Se hollt sik bit Enn November. Dat Fruchtfleesch is cremeklöört un bannig aromaatsch. De Smack is licht sööt-süürlich. De Appel hett en Negen to Appelstipp. Gerhard Friedrich, Herbert Petzold: Handbuch Obstsorten. Eugen Ulmer Verlag, Stuttgart 2005, S. 144, ISBN 3-8001-4853-6. Manfred Fischer (Rutgever): Farbatlas Obstsorten. Eugen Ulmer Verlag, Stuttgart 2003, S. 91, ISBN 3-8001-5547-8. Willi Votteler: Verzeichnis der Apfel- und Birnensorten. Obst- und Gartenbauverlag, München 1993, S. 91, ISBN 3-87596-086-6. Beschrieven vun de Sort op apfel.ch (Hoochdüütsch)
Eadweard Muybridge (* 9. April 1830 in Kingston upon Thames; † 8. Mai 1904 ok dor; börgerlich Edward James Muggeridge) weer en britischen Fotograf un Pioneer vun de Fototechnik un de Filmkunst. Blangen Étienne-Jules Marey un Ottomar Anschütz gellt he wegen sien Regenbiller un -opnahmen mit Studien to’n Afloop vun Bewegungen bi Minsch un Deerten as een vun de fröhen Vertreders vun de Chronofotografie. Muybridge hett de Latienschool in Kingston upon Thames besöcht un fünn en eerste Arbeit bi de London Printing and Publishing Co., för de he 1852 as Vertreder in de USA gahn is. Wanneer un wooneem he sien fotograafsch Utbillen kregen hett, is nich kloor. Dorna weer he bi den Landschopsfotograf Carleton E. Watkins anstellt. Later hett he sik sülvststännig maakt un för Thomas Houseworth un för’t Kriegsministerium vun de USA arbeit. In’t Johr 1867 hett Muybridge en achtbore Fotoreeg ut den Yosemite-Natschonalpark maakt un weer as Dokumentarfotograf in Alsaka beschäftigt. Fief Johren later weer Muybridge vun den kalifornischen Gouverneur un Iesenbahn-Tycoon Leland Stanford anstellt, üm nipp un nau de Beenpositschonen vun en Peerd in’n Galopp to bestimmen. Dormit hett he de Regenfotografie mit kumplexen Opbo grünnt, bi de he 12, 24 un opletzt 36 Fotokameras bruukt
Rolf Järmann (* 31. Januar 1966 in Arbon, Kanton Thurgau) weer van 1987 bit 1999 en Swiezer Profi-Radrennfohrer. Dorbi kunn he 28 Siege erringen, u. a. een Deelstreck bun den Giro d’Italia (1989), twee Deelstrecken vun de Tour de Suisse (1990 un 1993), den Grand Prix Ouest France (1995), de Luxemburg-Rundfohrt (1995), Tirreno–Adriatico (1998), dat Amstel Gold Race (1993 un 1998) as ok een Deelstreck bi de Tour de France 1992. In dat Johr 1990 weer he Swiezer Meester up de Straat un 1996 hett he an de Olympisch Spelen deelnommen. Nah den Rücktoog ut den Profisport hett he tonächst anonym in en Book ingestahn, to Leistungssteigerung EPO nommen to hemm. Kört nah dat Rutbringen vun dat Book hett he sück apen to de Innahm vun verboden Middel bekennt, de "gängige Praxis" ween weer. Rolf Järmann in de Datenbank vun de Tour de France (engelsch) Rolf Järmann in de Datenbank vun Radsportseiten.net Offiziell Websteed Dopinggeständnis (pdf) (102 kB)
Dat US-Zensusbüro is en Deel vun't US-Hannelsminsterium. De Opgaven vun de Behöörd sünd in de Verfaat vun de USA fastleggt, de seggt, dat de Inwahners vun de USA tominnst alle teihn Johr in en Zensus tellt warrt, dat de Liddmaten vun't US-Kongresshuus dorna fastleggt warrn köönt. Todem schöölt allgemene statistische un demograafsche Daten över de Inwahners, de Natschoon un de Weertschop sammelt warrn. Siet 1903 is dat US-Zensusbüro dat offizielle Organ för de Statistiken vun de USA. Dat Büro hett twölf regionale Büros in Atlanta, Dallas, Los Angeles, Boston, Denver, New York, Charlotte, Detroit, Philadelphia, Chicago, Kansas-Stadt un Seattle. Dat Büro deelt dat Land in veer Regionen de wedder in negen Ünnerregionen deelt sünd. Region 1 (Noordoosten) Ünnerregion 1 (Neeengland) Ünnerregion 2 (Middelatlantik) Region 2 (Merrwesten) Ünnerregion 3 (noordöstlich Zentrum) Ünnerregion 4 (noordwestlich Zentrum) Region 3 (Süden) Ünnerregion 5 (Süüdatlantik) Ünnerregion 6 (süüdöstlich Zentrum) Ünnerregion 7 (süüdwestlich Zentrum) Region 4 (Westen) Ünnerregion 8 (Bargen) Ünnerregion 9 (Pazifik) Websteed vun't US-Zensusbüro (engelsch)
Event Horizon is de Titel vun en Science-Fiction-Horrorfilm ut dat Johr 1997, de in de USA un Grootbritannien produzeert weer. Speelbaas weer Paul W. S. Anderson, de Hööftrullen weern mit Laurence Fishburne un Sam Neill besett. Dat Nootfallruumschipp Lewis & Clark warrt in’t Johr 2047 op en geheeme Rettungsmisschoon in de Neeg vun’n Neptun schickt. An Boord hebbt se den Wetenschoppler Dr. Weir, de de Kru eerst in’n Ümloop vun Neptun vertellt, wat jemehr Opdrag is: se schüllt de Event Horizon bargen – en experimentell Ruumschipp, dat siet 2040 verswunnen weer. De Event Horizon harr en revolutschonären Andrief, de en künstlich Swart Lock tügen künn, wat dat Schipp in de Laag versetten de mit schienbore Överlichtsnelligkeit to reisen. Funksignalen hebbt nu en Teken vun dat Ruumschipp bröcht, un wohrhaftig finnt se dat Schipp in de Atmosphäär vun Neptun. En Nootfallgrupp geiht an Boord, man dat Schipp sütt verlaten ut. Bald warrt se gewohr, dat de Kru vun de Event Horizon all doot sünd, vunwegen dat se sik all gegensietig ümbröcht hebbt. Dat kaputte Videologbook vun’t Schipp kann wedder herricht warrn, un so seht de Lüüd vun Captain Miller, woans sik de annere Kru gegensietig gresig torichten deit. Na un na
De Nationale Sluitingsprijs is en belgisch Radrennen. De Nationale Sluitingsprijs is en Eendagsrennen, dat in de Gegend vun Putte-Kapellen fohren wurrd. Dat wurr 1929 to’n eersten Mal utdragen un find siet dem jedes Johr Enn’ Oktober, as en vun de letzt Rennen vun de Saison statt. Dat Rennen tellt siet 2005 to de UCI Europe Tour un is in de Kategorie 1.1 instuuft. Rekordwinner sünd Adrie van der Poel ut de Nedderlannen un de Frans Van Looy, de dat Rennen jeweils dreemal up hör Naam schreven hemm. De Nationale Sluitingprijs in de Datenbank vun Radsportseiten.net
Frans Dictus (* 5. Mai 1907 in Kalmthout; † 21. Januar 1994 ok dor) weer en belgisch Radrennfohrer. Dictus weer Profi in de Johren 1931 bit 1938. All tosommen kunn he 25 Rennen winnen, wobi aber ok völ bi so nömmt Kirmesrennen weern. To sien gröttere Erfolge tellen aber de Siege bi de Rennen Acht van Chaam (1932 un 1934) un Nationale Sluitingsprijs 1936, nahdem he in de beid Johr tovör bit ditt Rennen all jeweils den tweeten Platz beleggt harr. Frans Dictus in de Datenbank vun Radsportseiten.net
Dit Woort hett noch annere Bedüden: kiek dorför ünner Staffa (Mehrdüdig Begreep). Staffa is en lütt Felseneiland, dat an de Westküst vun Schottland liggt un to de Binneren Hebriden in Argyll un Bute höört. Dat Eiland hett kene Inwahners, warrt aver elk Dag vun en poor Utflogsbööd besöcht. De hööchste Punkt is 42 Meters över dat Meer. Staffa is blot 500 mal 1000 Meters un dormit 0,29 Quadratkilometers groot, hett aver dree bekannte Sehnswöördigkeiten. De Basaltsülen vun Staffa sünd sösseckige Sülen ut Basalt, de sik bi't Kooltwarrn vun Lava formt hebbt. De Fingalshöhl is en dör de Bülgenknööv formte, 80 Meters lange un teihn Meters brede Höhl, de na den keltschen Sagenkönig Fingal nöömt is. Se schall den Komponist Felix Mendelssohn Bartholdy to siene Hebriden-Sinfonie inspireert hebben. Todem gifft dat op Staffa ene Seevagelkolonie, to de en poor hunnert Papageidüker höört. Koordinaten:56° 26′ N, 6° 20′ W Staffa. Mehr Biller, Videos oder Audiodateien to’t Thema gifft dat bi Wikimedia Commons. Eilannen vun de Binneren Hebriden Canna | Coll | Colonsay | Eigg | Iona | Isay | Islay | Jura | Longay | Muck | Mull | Oronsay | Pabay | Raasay | Rona | Rum | Skye | Scalpay
Anastasius IV. (* um 1073; † 3. Dezember 1154), oorsprünglich Konrad von Suburra (ok Corrado della Suburra) wurr an' 12. Juli 1153 as Nahfolger vun Eugen III. to'n Paapst wählt. Sien Naam bedüüd: „de weer Upstahn is“ (greeksch). All in dat Johr 1130 weer Anastasius, dormals as Kardinalbischop vun Sabina, an de dormalig Düppelwahl bedeeligt ween un harr sück as en vun de entscheedensten Gegner vun den Gegenpaapst Anaklet II. profileert. In sien kört Pontifikat gelung hüm dat, den Striet mit den düütschen König Friedrich Barbarossa um dat Bisdom Meideborg ebenso bitoleggen as den Striet um dat engelsch Bisdom York. Friedrich Wilhelm Bautz: Anastasius IV. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 158–158. Raoul Manselli: Anastasio IV. In: Alberto M. Ghisalberti (Hrsg.): Dizionario Biografico degli Italiani (DBI). Band 3 (Ammirato–Arcoleo), Istituto della Enciclopedia Italiana, Rom 1961, S. 24–25 (italieensch). Raoul Manselli: Anastasio IV. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2 (Niccolò I, santo, Sisto IV), Rom 2000, OCLC 313581688, S. 285–286 (italieensch). Georg Schwaiger: Anastasius IV. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 572–573. Anastasius IV..
Ken Robert Rosewall (* 2. November 1934 in Sydney) is en ehmalger austraalsch Tennisspeler. He wurr in en Tennisspelern boren, de eegen Tennisplätze harr. As boren Linkshänder hett hüm sien Vader lehrt, mit de rechter Hand to spelen. Villicht wegen dissen nicht begäng Training hett he en stark un bannig effektiv Rückhand, sien Upslag weer dorgegen aber ehrder swaak. Rosewall weer flink un utdüern un kunn en starken Volley spelen. Sien Rückhandslice weer sien starkste Slag, un sien Rückhand hörr mit de vun Don Budge to de starkste Rückhandslääg överhoopt. Rosewall weer man jüst 18 Johr olt, as he de austraalsch un franzöösch Meesterschapen wunn. 1953 harr he de Chance, mit Lew Hoad den Grand Slam in’t Düppel to winnen, aber bi dat finale Grand-Slam-Turnier, den US Open, sünd se all in't Veertelfinale rutflagen. De beid Speler wurrn eenige Tiet „The Gold-dust Twins“ nömmt. Rosewall is 1956 nah sien unverwacht Sieg över Lew Hoad in Forest Hills to de professionell Tennisspelers wesselt, nahdem he mit Hoad in dit Johr den Grand Slam in’t Düppel wunnen harr. In en Reeg vun Spelen gegen den besten Speler in' professionellen Tennis, Pancho Gonzales, wurr he mit 51:26 vernichtend slahn. 1963, as sück Gonzales
Disse Artikel is man blots en Stubben. Du kannst Wikipedia helpen un em verbetern. De Kamellen (Matricaria) billt en Geslecht ut de Familje vun de Korfblomen. All sünd se to finnen up Ackerland, up wööste Plätz un an Wegränner, wo se sik faken so stark vermehrt, dat se dar towielen dichte Teppichen billt. Blots de Farver-Hundskamell un de ruuchlose Hundskamell kaamt nich so faken vör. Vun de Echte Kamell weert de stark aromaatschen Blötenköpp in de Krankenpleeg bruukt. Se lööst Rammen un Smarten, desinfizeert un drievt Sweet, besunners wenn Kinner Kolik un Dörfall hefft. Kunzentreerte Kamellenuttöög sünd as Heelmiddel in’n Hannel. Projekt:Plantennaams up Platt